Prezidij Sewjerowuchodneho koparskeho zwjazka (NOFV) je po swojim zjězdźe 25. junija 2021 slědowacym zjednoćenstwam přizwolenje wudźělił a rjadowanje staflow za hrajne klasy NOFV za sezonu 2021/2022 wobzamknył.
Regionalna liga-sewjerowuchod
1. FC Lokomotiwa Lipsk
Berlinski AK 07
BFC Dynamo
BSG Chemija Lipsk
Kamjeničanski FC
FC Carl Zeiss Jena
FC Eilenburg
FC Energija Choćebuz
FSV 63 Luckenwalde
FSV Optik Rathenow
FSV Union Fürstenwalde
Hertha BSC
SV Babelsberg 03
SV Lichtenberg 47
SV Tasmania Berlin
Tennis Borussia Berlin
VfB Auerbach 1906
VfB Germania Halberstadt
VSG Altglienicke
ZFC Meuselwitz
(Dalše zestawy staflow hišće wozjewimy.)
Kilian Hrjehor
London (kh/SN). W nocy wot njedźele na póndźelu přesadźi so Squadra Azzurra přećiwo wubrance Jendźelskeje ze 4:3 po třělenju jědnatkow na europskich mišterstwach (EM) a je sej tak europsku koparsku krónu na hłowu stajiła.
Wulkotna nalada knježeše sobotu na arealu Budyskeho sportoweho towarstwa Post Germania. Tam wuhotowachu sobustawy towarstwa znowa kopańcowy turněr pěstowarnjow.
Při najrjeńšim wjedrje pokaza wjace hač 30 dźěći w sydom mustwach swój talent. Nimo mustwa hosćićelow hrajachu młodej koparce a młodźi koparjo z Budyskeju pěstowarnjow „Katolski dom dźěći“ a „Sebastian Kneipp“, z Bukečanskeje a Kubšiskeje pěstowarnje. Na kromje polow pohonješe dobre sto sotrow, bratrow, staršich, wowkow, dźědow a přećelow hłósnje palcowacu a třělacu dźěćinu. Naposled bě jenož dobyćerjow, ze słódnym lodom swjećachu wšitcy krasne dožiwjenje. Zjawny dźak słuša hłownymaj organizatoromaj Dieterej Branskyjej a Lutzej Voigtej, kotrajž hižo dołhe lěta na polu dorosta skutkujetaj a holcy a hólcow za kopańcu zahorjataj, a wězo wšěm čestnohamtskim pomocnikam.
Serbske mustwo so bohužel njewobdźěli, ale serbski hólčec z druheho mustwa Katolskeho domu dźěći bě z pjeć wrotami mjez najwuspěšnymi třělcami.
Tampa Bay Lightning, Stanley-Cup Champion 2021! Nětko, nimale srjedź julija, je rozsud potajkim padnył. Najpožadaniša trofeja lodohokeja dźe wospjet do słónčneje Floridy. W rozsudnej finalnej bitwje napřećo Kanadźanam z Montreala přesadźi so amtěrowacy champion po pjeć hrach. Ja wšak hokejistam z Tampy titul wjace hač popřeju. Sprěnja maja wulkotne mustwo, kotrež hraje krasny, ale zdobom tež jara efektiwny lodohokej. Zdruha smětaj so z dobyćom dalšej čěskej hrajerjej z grawuru w pokalu Lorda Stanleyja zwěčnić: Jan Rutta a Ondřej Palát. Wosebje Palát je ze swojim njesprócniwym twjerdym „dźěłom“ před wrotami přećiwnika tójšto k wuspěchej mustwa přinošował. A střeća smědźachu so hrajerjo Tampy lětsa po dobyću mišterstwa w nimale połnej domjacej arenje tak prawje wot swojich fanow swjećić dać. Porno tomu běše lońše dobyće před prózdnymi kulisami (korona!!!) kaž dźěćaca narodninska party bjez limonady a słódkosćow. Za přiwisnikow kanadiskich mustwow woznamjenja přěhrate finale Montreala dalše čakanje na požadany 20 kg ćežki pokal.
Póndźelu startuje bičtura
Bičwolejbulowa tura Radija Satkula lětsa zaso budźe, a to wot 12. julija do 30. awgusta. Stajnje póndźelu přewjedźe so wot 18 do 22 hodź. dohromady sydom turněrow pod hołym njebjom. Wulke finale budźe kónc awgusta pod třěchu w Bobkec jěchanskej hali w Miłoćicach.
Terminy: 12.07. Wotrow, 19.07. Kulow, 26.07. Worklecy, 02.08. Radwor, 09.08. Róžant, 16.08. Konjecy, 23.08. Budyšin, 30.08. Miłoćicy
Testowe koparske hry
09.07. 18:30 Sokoł Ralbicy/Hórki –
Hermsdorf (stara garda)
09.07. 18:30 HZ Wóslink/Skaskow/Kulow II – Sokoł Ralbicy/Hórki (w Kulowje)
10.07. 12:00 ST Marijina hwězda – Drježdź. SC (młodźina E)
10.07. 13:30 VfB Běła Woda 1909 – FSV Budissa Budyšin
10.07. 15:00 SJ Chrósćicy –
ST Hnašecy-Dobruša
10.07. 16:00 Motor Kumwałd –
Traktor Malešecy
11.07. 11:00 Sokoł Ralbicy/Hórki –
ST Ćisk
11.07. 15:00 ST 1922 Radwor –
LSV Hory
16.07. 18:30 Rakečanske ST –
FSV Budissa Budyšin
17.07. 14:00 Zeleno-běli Lubnjow –
FSV Budissa Budyšin
17.07. 17:00 Sokoł Ralbicy/Hórki –
Zeleno-běli Bukecy
24.07. 13:00 FSV Budissa Budyšin –
Brjazki-Zły Komorow
Triatlonowe wubědźowanje
London (kh/SN). Dobyće 2:1 po podlěšenju połfinala Jendźelskeje přećiwo Danskej wčera wječor w Londonje je hladajo na hrajne podźěle w porjadku. Hrajnu scenu do druhich wrotow Jendźelčanow pak by sej sudnik Danny Makkeile hišće raz dokładnje wobhladać dyrbjał. Jendźelska nastupi tuž nětko njedźelu, 11. julija, w 21 hodź. přećiwo Italskej wo titul europskeho mištra.
Z Bradom a Nickom Rossom kaž tež Ericom Steffenom su třo dalši Łužiske lodohokejowe liški Běła Woda wopušćili. Nick Ross je w sezonje 2020/2021 wot madźarskeho kluba DVTK Jegesmedvék do Běłeje Wody přišoł. Wón absolwowaše cyłkownje 44 hrow za Liški a nazběra w tym času 37 scorer-dypkow. Steffen je Běłowodźanow wopušćił. 20lětny wrotar bě w lěće 2019 ze spěchowanskej licencu wot Lodowych mjedwjedźow z Berlina přišoł. Byrnjež minjenu sezonu z Běłej Wodu krute zrěčenje měł, pak je wón cyłkownje jenož jědnaće razow na hrajnišću stał. Zamołwići Liškow dojednachu so z woběmaj hrajerjomaj, jeju angažement we Łužicy njepodlěšić. Woni dźakuja so Nickej a Erikej za jeju zasadźenje w trikoće módro-žołtych a přeja jimaj wšo dobre za sportowy a priwatny přichod.
ST Marijina hwězda
– Biskopičanske KT 08 1:6 (0:2)
Za domjacych zasadźeni: O. Schmidt, Matik – R. Cyž, R. Hawš, Zelnak, Ch. Cyž, Pjetaš, P. Schmidt, O. Hawš, Langer, Eldor, Pakoßnick, Peschmann, Lugge, Lipič, Jurš, Čornak, Celik
szl_Latn bos_Latn ltz_Latn wol_Latn glg_Latn ron_Latn fao_Latn ltz_Latn lim_Latn szl_Latn azb_Arab ltz_Latn azb_Arab sot_Latn lmo_Latn ltg_Latn szl_Latn hau_Latn fur_Latn lmo_Latn slk_Latn ltz_Latn ces_Latn eus_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn slk_Latn hau_Latn lmo_Latn pol_Latn szl_Latn szl_Latn lim_Latn fao_Latn nya_Latn jav_Latn hau_Latn nno_Latn cym_Latn ces_Latn nno_Latn ltg_Latn ces_Latn ltg_Latn hau_Latn ces_Latn ltg_Latn eus_Latn run_Latn szl_Latn szl_Latn tur_Latn nno_Latn szl_Latn